Kukhipha sisu

Kukhipha sisu kujuba/kuphelisa  kukhulelwa ngekususa noma ngekukhipha sisu ngesihluku lesitfwele umntfwana longakavutfwa noma imbewu ngembi kwekutsi  ikhone kutikhulela ngekwayo. Sisu singaphuma ngalokungakalindzeleki ngekushesha, loko lekubese kubitwa ngekutsi  kuphunyelwa sisu. Kungentiwa futsi ngamabomu lapho kubitwa ngekutsiwa kukhishwa kwesisu ngekutitsandzela kusetjentiswa imitsi. Sikhatsi sekukhishwa kwesisu kuvamise kucondziswa ngalesikhatsi kukhishwa sisu ngekutitsandzela kusetjentiswa imitsi kumuntfu lokhulelwe. Indlela lefanako ngemuva kwekutsi umntfwana akwati kutiphilela ngekwakho ngekwetemphilo ivamise kubitwa ngekutsi "kukhipha sisu ngemuva kwesikhatsi lesidze ukhulelwe".

Betekulapha besimanje basebentisa imitsi noma tindlela tekuhlindza kute kukhishwe sisu ngekutitsandzela. Lemitsi lemibili lebitwa nge-mifepristone kanye ne-prostaglandin isebenta kahle kakhulu kufana nendlela yekuhlindvwa uma ngabe usesetinyangeni tekucala letintsatfu tekukhulelwa. Nanoma kusetjentiswa kwemitsi kungaba yimphumelelo kuletinyanga letine kuya ngetulu tekukhulelwa, indlela yekuhlindvwa ibonakala inebungoti lobuncane ekutseni kube nemitselela lengemihle nakwentiwa lenchubo.  Kuhlelwa kwemndeni, kufaka ekhatsi  lamaphilisi kanye neluphu kungentiwa ngekushesha ngemuva kwekukhipha sisu.  Kukhishwa kwesisu kulomhlaba lesewutfutfukile kunemlandvo lomudze wekutsi kuletinye tindlela letiphephile tekusebentisa imitsi uma ngabe tivumelekile nemtsetfo wakuleli. Kukhishwa kwesisu ngaphandle kwetihibe akubangeli kugula kwesikhatsi lesidze kwengcondvo noma tinkinga tekungaphili kwemtimba.  Inhlangano Yetemphilo Mhlabawonkhe incoma kwekutsi lelizinga lelifanako lekuphepha nekukhishwa kwesisu ngalokusemtsetfweni litfolakale kubo bonkhe bomake mhlabawonkhe.  Kukhipha tisu ngendlela lengakaphephi, noma kunjalo, kuyaye kubangele kushona kwalabalinganiselwa ku-47,000 webantfu labakhulelwe kanye netigidzi leti-5 tebantfu labangeniswa etibhedlela njalo ngemnyaka mhlabawonkhe jikelele. 

Kukhishwa tisu letilinganiselwa kutigidzi leti-44 mhlabawonkhe jikelele ngemnyaka, kantsi letilinganiselwa kuhhafu yaloko kwentiwa ngendlela lengakaphephi.  Emazinga ekukhishwa kwetisu sekagucukile kancane kusukela emkhatsini wanga 2003 na 2008,  ngemuva kwekucitsa iminyaka kwehla ngalesikhatsi kuzanywa kufinyelela kumitamo yekufundzisa ngekuhlelwa kwemindeni kanye nekulawula indlela yekubeleka.  , bomake labangemaphesenti lalishumi nakune mhlabawonkhe bayakwati kufinyelela kutinsita tekukhipha sisu ngekutitsandzela basebentisa imitsi ngalokusemtsetfweni "ngaphandle kwekuhlangabetana netintfo letingaba tihibe noma kudzingeke tinchazelo".  Noma kunjalo, kunemikhawulo yekutsi ungakhipha sisu uma sewunesikhatsi lesingakanani.

Kukhishwa kwesisu ngekutitsandzela ngekusebentisa imitsi  emlandvweni. Kwentiwa ngetindlela letihlukile, kufaka ekhatsi  langumutsi wesintfu , kusetjentiswa kwemathulusi lakhaliphile,  kuviswa buhlungu emtimbeni, kanye naletinye  letitindlela tendzabuko lebetisetjentiswa kwakudzala. Umtsetfo nemitsetfo lengamele kukhishwa kwetisu, kutsi isetjentiswa kangakanani, kanye nesimo sayo kutemasiko netenkholo kuyahluka kakhulu mhlaba wonkhe. Ngalesinye sikhatsi, kukhishwa kwesisu kuba semtsetfweni ngekuhambisana netimo letitsite, njenga nawudlwengulwe sihlobo, kudlwengulwa,  nekushona kwemntfwana esuswini, leminye imitselela letsintsa simo setemphilo nemnotfo noma bungoti emphilweni yamake lokhulelwe.  Etindzaweni letinyenti tavelonkhe kunetingcogco nekudideka kwebantfu ngekuvumeleka kwalesento, nekuba semtsetfweni kwetindzaba letiphatselene nekukhishwa kwetisu. Labo kwetisu bavamise kusho kwekutsi loku lekusuke sekwakhele esuswini noma lomntfwana longekhatsi usuke sekangumuntfu futsi lanelilungelo lekuphila kantsi bacatsanisa kukhipha sisu nekubulala. Labo labasekela nemalungelo ekukhishwa kwetisu bagcizelela  njengemalungelo emuntfu wesifazane ekuncuma ngetintfo letiphatselene nemtimba wakhe kanye nekugcizelela emalungelo eluntfu sekafaka ekhatsi konkhe.

Emareferensi